stanford-oval/wikipedia huggingface dataset:
Leo Hjelde

Leo Fuhr Hjelde (s. 26. elokuuta 2003 Nottingham, Englanti, Yhdistynyt kuningaskunta) on norjalainen jalkapalloilija. Hän on pelipaikaltaan puolustaja. Hän edustaa Englannin mestaruussarjassa pelaavaa Sunderlandia. Hän on pelannut Norjan nuorisomaajoukkueissa alle 16-vuotiaista alle 21-vuotiaisiin.
Hjelde siirtyi Norjasta skotlantilaisseura Celticin junioreihin kesällä 2019. Hän pelasi Skotlannin Valioliigassa 11 ottelua lainasopimuksella Ross Countyn joukkueessa tammi-toukokuussa 2021. Hän teki maaliskuussa 2021 maalin Kilmarnockia vastaan. Hän siirtyi kesällä 2021 englantilaisseura Leeds Unitediin ja pelasi kaksi Englannin Valioliigan ottelua tammi-helmikuussa 2022. Hjelde siirtyi tammikuussa 2023 lainalle Englannin mestaruussarjassa pelaavaan Rotherham Unitediin, jossa hän pelasi 13 liigaottelua. Hän pelasi elokuussa 2023 yhden mestaruussarjaottelun Leedsissä. Tammikuussa 2024 hän siirtyi mestaruussarjassa pelaavaan Sunderlandiin, jossa hän pelasi kevään aikana 11 sarjaottelua.
Hjelde pelasi yhden ottelun alle 21-vuotiaiden EM-kilpailuissa 2023.
Lentiira

Lentiiran rajaseutukirkko
Lentiiran kirkon alttarinäkymä
Lentiira on Kuhmon kaupunkiin kuuluva kylä, joka sijaitsee samannimisen järven rannalla. Lentiirassa on noin 180 vakituista asukasta. Kesämökkejä on noin 250.
Lentiirassa poltettiin maailman suurin tervahauta vuonna 2000. Lentiiran kyläkoulu lakkautettiin 2009. Kylän kauppa lopetti toimintansa marraskuussa 2015.
Lentiiran kirkossa pidetään Kuhmon kamarimusiikkijuhlien konsertteja.
Aiheesta muualla

Lentiiran kyläyhdistyksen sivut
Lempi Kepilä-Peltonen

Lempi Kepilä-Peltonen, sukunimi vuoteen 1927 Peltonen (25. toukokuuta 1894 Iitti – 9. helmikuuta 1966 Mikkeli), oli suomalainen kotiseutuaiheista kirjoittanut kirjailija.
Kepilä-Peltonen asui vuodesta 1925 Heinolassa, jossa hän toimi kirja-asiamiehenä, avusti sanomalehtiä ja oli vuoteen 1931 saakka Kotikasvatusyhdistyksen puhujana. Hän julkaisi kaunokirjallisissa viikkolehdissä jatkoromaaneita, jotka olivat saaneet aiheensa muistitietona periintyneistä kotiseututarinoista. Kirjan muodossa julkaistiin vain kertomus Ukonsaaren aarteet.
Teoksia

Maanpakolainen : romaani. 1920
Kaikuja korvesta : romaani. 1922
Ukonsaaren aarteet. Tekijä, Heinola 1932
Omenapuiden kukkiessa. 1934
Leveä suunpohjalihas

Leveän suunpohjalihaksen sijainti ihmisellä
Leveää suunpohjalihasta (lat. musculus mylohyoideus) hermottaa alaleukahermo, joka hermottaa myös muita puremalihaksia. Hermotuksensa puolesta leveä suunpohjalihas lasketaankin kuuluvaksi puremalihaksiin, mutta toiminnaltaan se luetaan kielen lihaksiin. Supistuessaan se nostaa ja työntää eteenpäin kieliluuta. Leveä suunpohjalihas kulkee alaleukaluun sisäpinnalla kieliluuhun muodostaen suuontelon pohjan.
Leija Lautamaja

Leija Selina Lautamaja (s. 1990 Alavus) on suomalaiseen kansanmusiikkiin erikoistunut muusikko ja musiikintekijä. Hän on valmistunut maisteriksi Sibelius-Akatemian kansanmusiikin aineryhmästä. Lautamajan soittimia ovat diatoniset haitarit ja harmoni.
Leija Lautamaja aloitti haitarinsoiton 7-vuotiaana. Hän soitti aluksi Sydänmaan Kaksirivisissä ja siirtyi myöhemmin Alavuden Kaksirivisiin, jossa myös hänen isänsä Juhani Lautamaja ja isoisänsä Kustaa Lautamaja soittivat. Yhtyeen johtajana toimi mestaripelimanni Airi Hautamäki. Yläasteikäisenä Lautamaja aloitti opiskelun Sibelius-Akatemian nuorisokoulutuksessa ja jatkoi siellä lukion loppuun asti. Lukion jälkeen hän pääsi opiskelemaan Sibelius-Akatemian kansanmusiikin aineryhmään, josta valmistui maisteriksi vuonna 2016.
Lautamaja on toiminut useissa yhtyeissä, joista aktiivisimpia ovat ENKEL, Floating Sofa Quartet ja The Moontwins - PK & Leija. Hän järjestää myös sosiaalisen kansantanssin Nordic Dance Helsinki -klubeja yhdessä Riina Hosion ja Saana Kujalan kanssa. Lautamajan ensimmäinen soolosingle Kun rakkaus iski minuun julkaistiin tammikuussa 2024.
Muusikon työnsä lisäksi Lautamaja on toiminut opettajana Sibelius-Akatemian nuorisokoulutuksessa.
Diskografia

Leija Lautamaja: Volvossa (single, 2024)
Leija Lautamaja: Kun rakkaus iski minuun (single, 2024)
ENKEL: Love Hurts (2022)
The Moontwins – PK & Leija: Sadder Than Sad (single, 2022)
The Moontwins – PK & Leija: Out Tonight (single, 2022)
Floating Sofa Quartet: Sofa Songs (videosarja, 2019-2022)
Floating Sofa Quartet: Neighbourhood (2019)
ENKEL: We Are ENKEL (2018)
Floating Sofa Quartet: The Moon We Watch Is the Same (2016)
ENKEL: Pappilan hääyö (2016)
Sibelius Academy Folk Big Band: FBB (2013)
Haka: Komeiden miesten lauluja (2011)
Entisten Nuorten Orkesteri: ENO (2009)
Haka: Haka (2007)
Alavuden Kaksiriviset: Kevättä palkeissa (2004)
Sydänmaan Kaksiriviset: Piian renkutus (1998)
Kääretorttu

Kääretorttu on rullalle kieritetty leivonnainen. Paistettu taikinalevy ja sen päälle levitetty täyte kieritetään rullaksi ja leikataan poikittaissuuntaan siivuiksi ennen tarjolle asettamista. Taikina on useimmiten perunajauhoilla sitkostettu sokerikakkutaikina. Täytteitä on monia erilaisia, koostuen tyypillisesti marjoista, hedelmistä tai hilloista sekä kermavaahdosta, mascarponesta, rahkasta tai kreemistä. Kääretorttu viimeistellään joko koristelemalla kakun tapaan tai yksinkertaisesti sirottelemalla kidesokerilla.
Historia

Kääretortuilla ei ole selkeää yhtenäistä historiaa, mutta eri maissa on erityyppisiä kääretorttuja. Amerikassa on jelly roll, briteillä Swiss roll, Ranskassa biscuit roulé ja Espanjassa brazo de gitano.
Variaatioita

Kääretortun käyttötapa, joka liittyy historiallisiin henkilöihin, on Charlotte russe eli Charlotte venäläiseen tapaan. Tällöin käytetään pyöreää vuokaa, joka vuorataan sokerikakkusormilla, kakkuviipaleilla tai kääretorttuviipaleilla. Itse sisältö on vanukastyyppistä. Tämän kehitti ranskalainen keittiömestari Antonin Carême Venäjän keisarin Aleksanteri I:n kunniaksi.
Kuuban maantiede

Kuuban maantiede kertoo Kuuban maantieteeseen liittyvistä asioista. Kuuba on saarivaltio, joka sijaisee Meksikonlahden ja Karibianmeren välissä. Yli puolet maan pinta-alasta on tasankoa.
Maastonmuodot

Kuuban saarella on kolme vuorijonoa, joista yksi on Sierra del Rosario, jonka lomassa on Valle de Viñalesin laakso ja kuuluisat karstilaaksot. Toinen vuorijono on Sierra del Escambrayh, missä sijaitsee vuori Sierra de trinidad. Kolmas vuorijono on suurin piirtein rannikkoa myötäilevä Sierra Maestra, missä on maan korkein vuorenhuippu Pico Turquino. Pohjoisrannikon tuntumassa on laguuneja, joiden takana on korallisaaria.
Ilmasto

Kuubassa vallitsee tyypillinen trooppinen ilmasto. Vuodenaikojen lämpötilat eivät vaihtele paljoa maan itäosassa, mutta länsiosassa vuotuiset lämpötilat vaihtelevat hieman enemmän. Sadekausi on toukokuusta lokakuuhun ja vuotuinen sademäärä on noin 1000-1500 mm. Toisinaan esiintyy trooppisia myrskyjä ja hurrikaaneja.
Luonto

Kuuban luonto on säilynyt paremmin kuin muualla Karibialla. Kestämättömät metsänhakkuut ja kosteikkojen raivaus sokeripelloiksi ovat tosin tehneet tuhojaan myös Kuubassa, mutta maassa on edelleen myös koskematonta sademetsää ja kosteikkoja sekä koralliriuttoja. Talouskasvun pelätään kuitenkin jatkossa lisäävän luonnon kulumista.
Noin viidesosa saaresta, 200 metrin yläpuolella, on ollut alkujaan kosteiden metsätyyppien: sademetsän, vuoristometsän ja pilvimetsien peitossa. Niistä on löydetty noin 30 kotoperäistä lajia. Vuonna 1995 arvioitiin, että 75 % metsätyypistä on tuhottu kahvin ja kaakaon viljelyn seköä kaivoseollisuuden ja turismin takia. Yli puolet maan pinta-alasta on ollut kuivaa metsää, mutta 90 % siitä on raivattu viljelyksiksi, laitumeksi ja savanniksi. Vuoristoissa on kasvanut havumetsää, josta on jäljellä kolme yli 250 neliökilometrin laikkua. Metsän päälajina on karibianmänty (Pinus caribaea), jonka suojissa elää monia kotoperäisiä lintu- ja kasvilajeja.
Kuuban alueella esiintyy yhteensä yli 7000 kasvilajia, joista 90 on palmuja.
Maailman pienin lintu kimalaiskolibri elää Kuubassa, samoin kuin kuubansmaragdikolibri, endeeminen kuubantodi ja kuubanamatsoni. Kansallislintu on kuubantrogoni. Capromys pilorides -hutialajia tavataan Kuuban lisäksi joillakin lähisaarilla. Kuubankrokotiili on kadonnut muualta kuin Kuubasta.
Desembarco del Granman kansallispuisto ja Alejandro de Humboldtin kansallispuisto ovat Unescon maailmanperintökohteita. Muita luonnonsuojelualueita on Torquinon ja Cristalin vuorilla sekä Isla de la Juventudin saarella ja Viñalesin laaksossa.
Topografinen kartta.
Kuubanamatsoni
Lempi Kari

Lempi Kari (1898–1976) oli suomalainen näyttelijä joka näytteli Tampereen Työväen Teatterissa vuosina 1910–1929. Teatterin tähtinäyttelijöihin kuulunut Lempi Kari oli suosittu komedia-, operetti- ja lauluosien esittäjä.
Aiheesta muualla

Kaksi huomattavaa näyttelijäeroa Työväen Teatterista. Lempi Kari ja Viljo Huttunen. Kansan Lehti 18.05.1929, nro 113, s. 7. Kansalliskirjaston Digitoidut aineistot
Näyttelijä Lempi Kari, valokuva 1920-luvulta. Museokeskus Vapriikki (Finna)
Oscar Nedbalin operetti Puolalaista verta Tampereen Työväen Teatterissa, valokuva vuodelta 1928, vasemmalla Lempi Kari, oikealla Elna Hellman, keskellä Alpo Wikman. Työväenmuseo Werstas (Finna)
Edvard Knoblanchin näytelmä Fauni Tampereen Työväen Teatterissa vuonna 1924. Kuvassa keskellä nimiosan esittäjä Artturi Laakso, oikealla Lempi Kari, Työväenmuseo Werstas
Leijahaukka

| Leijahaukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Perninae
Suku::  Lophoictinia
Laji::  isura
Kaksiosainen nimi
 Lophoictinia isura  Kaup, 1847 
Katso myös
   Leijahaukka Wikispeciesissä   Leijahaukka Commonsissa 
Infobox OKNimi-testi OKIUCN-testi OK: 
Leijahaukka (Lophoictinia isura) on haukkojen heimoon kuuluva lintu. Sen levinneisyysaluetta on Australia, jossa se on kotoperäinen. Sitä esiintyy mantereella kaikkialla paitsi harvoin keskiosissa.
Lajin kantaa on vakaa. Laji elää pääasiassa puiden latvustoissa rannikolla ja lähellä rannikkoa sekä sisämaassa metsäisillä vesireiteillä. Sen saalistusalueilla kaupunkien ympäristössä on varpuslintuja, ja se voi hyötyä osittaisesta metsänhakkuusta.
Aiheesta muualla

Birdlife.org viitattu (englanniksi) 9.11.2016
Lempi Linna

Lempi Linna (24. marraskuuta 1908 Nivala – 20. marraskuuta 1997) oli suomalainen kirjailija.
Linnan romaani Konikapina (1965) käsitteli vuonna 1932 tapahtunutta Nivalan konikapinaa. Hän käytti kirjan pohjana omia muistikuviaan, mukana olleiden haastatteluja sekä pulamiesten kokousten pöytäkirjoja. Mikko Niskanen ohjasi 1977 Linnan romaanin pohjalta elokuvan Pulakapina.
Teoksia

Konikapina.  Tammi 1965, 2. painos 1966, 3. painos Tekijä, Nivala 1975
Kustin torpalla, näytelmä.  1977
Pelastus hyeenalaumasta - Ne rakkaat ahneet sukulaiset, näytelmä.   1979
Vehnävarkaat, näytelmä.  1979
Laura Fraser

| Laura Fraser |
| --- | --- |

Henkilötiedot
Syntynyt: 24. heinäkuuta 1976 (ikä 48) Glasgow, Skotlanti, Yhdistynyt kuningaskunta
Ammatti:  näyttelijä
Puoliso:  Karl Geary
Lapset:  1
Näyttelijä
Aktiivisena:  1995–
Aiheesta muualla
IMDb 
Elonet
AllMovie
Svensk Filmdatabas
Laura Fraser (s. 24. heinäkuuta 1976 Glasgow, Skotlanti, Yhdistynyt kuningaskunta) on brittiläinen näyttelijä. Hänet tunnetaan parhaiten roolistaan Doorina televisiosarjassa Neverwhere, Katena elokuvassa Ritarin tarina sekä Lydia Rodarte-Quaylena televisiosarjassa Breaking Bad ja sen spin-offissa Better Call Saul.
Nuoruus

Fraser syntyi Glasgow’ssa lehtorille ja sairaanhoitajalle Roselle ja käsikirjoittajalle ja liikemiehelle Alister Fraserille. Hän kävi Hillhead High Schoolia ja on Scottish Youth Theatren entinen jäsen. Fraser opiskeli Royal Scottish Academy of Music and Drama -konservatoriossa.
Yksityiselämä

Fraser on kertonut olevansa raitis. Hän meni naimisiin irlantilaisen näyttelijän Karl Gearyn kanssa vuonna 2003. Heillä on yksi tytär ja he asuvat Glasgow’ssa.
Filmografia

| Elokuvat> Vuosi | Elokuvat> Nimi | Elokuvat> Rooli |
| --- | --- | --- |
| 1996 | McLeanin veljekset | Joanne Macgowan |
| 1998 | Left Luggage | Chaya Silberschmidt |
| 1998 | Rautanaamio | Bedroom Beauty |
| 1998 | Bette-serkku | Mariette |
| 1998 | Divorcing Jack | Margaret |
| 1999 | Virtuaalimies | Justine Alice Parker |
| 1999 | Disko-kingi | Joanna Robinson |
| 1999 | Titus | Lavinia |
| 1999 | A Christmas Carol | Belle |
| 2000 | Kevin & Perry paikat kuumina | Candice |
| 2001 | Ritarin tarina | Kate |
| 2001 | Vanilla Sky | The Future |
| 2003 | Punainen mafia | Katya Paskevic |
| 2003 | Devil’s Gate | Rachel |
| 2003 | Frankie Mac – 16 Years of Alcohol | Helen |
| 2003 | Coney Island Baby | Bridget |
| 2006 | Nina’s Heavenly Delights | Lisa MacKinlay |
| 2006 | Land of the Blind | Madeleine |
| 2006 | The Flying Scotsman | Anna Obree |
| 2009 | Cuckoo | Polly |
| 2009 | The Boys Are Back | Katy |
| 2011 | Flutter | Helen |
| 2013 | Wish You Well | Amanda Cardinal |
| 2014 | The Sisterhood of Night | Rose Hall |
| 2016 | I Am Not a Serial Killer | April Cleaver |
| 2017 | Man with Van | Talia |
| 2017 | In the Cloud | Mary |
Lasisilmä

| Lasisilmä |
| --- | --- |

Kirjailija:  Johanna Sinisalo
Kansitaiteilija:  Hanna Lahti (suunnittelu), Hannu Mänttäri (kuva-aihe)
Kieli:  suomi
Genre:  romaani
Kustantaja:  Teos
Julkaistu:  28. lokakuuta 2004
Ulkoasu:  sidottu
Sivumäärä:  329
ISBN:  951-851-102-0

Edeltävä:  Sankarit
Seuraava:  Linnunaivot
Löydä lisää kirjojaKirjallisuuden teemasivulta
Lasisilmä on Johanna Sinisalon romaani, joka ilmestyi 28. lokakuuta 2004.
Aiheesta muualla

Pertti Mattila: Finlandia-voittaja on kirjoittamisen kymmenottelija. Turun Sanomat 20.6.2008. (STT)
Marjo Tiitto: Finlandia-voittajan ympäristöherätys. MTV3 18.9.2008.
Jari Olavi Hiltunen: Proosamme kärkeä[vanhentunut linkki]. Opettaja 43/2011.
Markku Soikkeli: Lasisilmä[vanhentunut linkki]. Turun Sanomat 8.10.2006.
Marjatta Ripsaluoma: Lasisilmä.
Lapaluu

Lapaluu (lat. scapula) on hartian luihin kuuluva luu. Se on kolmikulmainen litteä luu, joka sijaitsee selässä kylkiluiden takana ja niveltyy solisluuhun sekä olkaluuhun. Lapaluu toimii useamman yläraajaa liikuttavan lihaksen lähtöalueena.
Lapaluun rakenne

Kavio- ja sorkkaeläinten lapaluuhun on liittyneenä suurehko lapaluun rusto (lat. cartilago scapulae) ja se lisää lihasten kiinnittymispinta-alaa sekä toimii tärinänvaimentimena. Lihansyöjien lapaluun rusto on vain pieni kaistale lapaluun päällä. Lapaluun rusto kalkkeutuu ja haurastuu iän myötä.
Lapaluun lateraalisella puolella on lapaluun harjanne (lat. spina scapulae), jonka keskellä oleva kyhmy (lat. tuber spinae scapulae) puuttuu lihansyöjiltä. Harjanteen alaosassa on olkalisäke (lat. acromion), joka puuttuu hevoselta ja sialta. Lihansyöjillä olkalisäkkeessä on ventraalinen uloke (lat. processus hamatus), mutta kissoilla on myös kaudaalinen uloke (lat. processus suprahamatus). Lapaluun harjanne jakaa lapaluun lateraalisen puolen kaudaaliseen ja kranialiseen osaan. Päänpuoleinen harjanteen viereinen kuoppa on fossa infraspinata ja hännänpuoleinen kuoppa fossa supraspinata.
Ihmisillä lapaluun yläosasta lähtee myös korppilisäke (processus coracoideus), johon solisluu kiinnittyy kahdella ligamentilla (ligamentum trapezoideum ja ligamentum conoideum).
Lapaluun alaosassa on nivelkuoppa, johon olkaluu niveltyy.
Kuvia

Vasen lapaluu edestä (fac. costalis)
Vasen lapaluu takaa (fac. dorsalis)
Vasemman lapaluun osat
Lapaluun poikkileikkaus
Aiheesta muualla

Kuvia tai muita tiedostoja aiheesta lapaluu Wikimedia Commonsissa
Le Chesne (Ardennes)

Le Chesne
Le Chesne on kunta Ardennesin departementissa Champagne-Ardennen hallintoalueella Ranskassa. Kunnassa oli 939 asukasta vuoden 1999 väestönlaskennassa. Le Chesnen pinta-ala on 24 neliökilometriä.
Leo Hilokoski

| Leo Hilokoski> Henkilötiedot |
| --- | --- |
Syntynyt: 1941 Helsinki, Suomi
Kansalaisuus:   Suomi
Ammatti:  Keilaaja
| Mitalit> Miesten keilailu.MM-kilpailut  | Mitalit> Miesten keilailu.MM-kilpailut  | Mitalit> Miesten keilailu.MM-kilpailut  | Miesten keilailu>  |
| --- | --- | --- | --- |
|  Kultaa | 1975 | joukkuekilpailu |  |
| EM-kilpailut  | EM-kilpailut  | EM-kilpailut  |  |
|  Kultaa | 1973 | joukkuekilpailu |  |
| SM-kilpailut  | SM-kilpailut  | SM-kilpailut  |  |
|  Kultaa | 1978 | henkilökohtainen |  |
| Ballmaster Open  | Ballmaster Open  | Ballmaster Open  |  |
|  Kultaa | 1977 | henkilökohtainen |  |
Leo Hilokoski (s. 1941 Helsinki) on suomalainen keilaaja. Hilokoski on keilailun maailmanmestari joukkuekilpailussa 1975 ja Euroopan-mestari joukkuekilpailussa 1973. Lisäksi hän on saavuttanut henkilökohtaisen Suomen-mestaruuden 1978. Hilokosken toinen laji on golf, jossa hän on lyönyt kolmesti hole-in-onen.
Hilokoski on osallistunut Ballmaster-kilpailuun alusta lähtien eli vuodesta 1971, joskin muutama on jäänyt väliin. Hän on voittanut kilpailun 1977. Hän on tehnyt kolmesti keilailussa täydellisen sarjan, 300 pistettä.
Hilokoski on yrittäjä. Hän asuu talvet Malagalla, jonne hän järjestää golf-matkoja. Hänen sisarensa oli keilaaja Lea Hilokoski (k. 2007), joka oli naiskeilaajien huippunimiä.
Saavutukset

maailmanmestari joukkuekilpailussa 1975
Euroopan-mestari joukkuekilpailussa 1973
henkilökohtaisen Suomen-mestaruus 1978
vuosikymmenen keilaaja (1970-luku)
Lashinda Demus

| Mitalit | Mitalit | Mitalit |  |
| --- | --- | --- | --- |
|  Demus Berliinin MM-kisoissa 2009 |  Demus Berliinin MM-kisoissa 2009 |  Demus Berliinin MM-kisoissa 2009 |  |
Maa:   Yhdysvallat
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | 400 metrin aitajuoksu |  |
| MM-kilpailut  | MM-kilpailut  | MM-kilpailut  |  |
|  Kultaa | Berliini 2009 | 4 × 400 metrin viesti |  |
|  Kultaa | Daegu 2011 | 400 metrin aitajuoksu |  |
|  Hopeaa | Helsinki 2005 | 400 metrin aitajuoksu |  |
|  Hopeaa | Berliini 2009 | 400 metrin aitajuoksu |  |
|  Pronssia | Moskova 2013 | 400 metrin aitajuoksu |  |
Lashinda Demus (s. 10. maaliskuuta 1983 Inglewood, Kalifornia) on yhdysvaltalainen 400 metrin aitajuoksija.
Demus voitti Pan-Amerikan alle 20-vuotiaiden mestaruuden 1999. Vuonna 2002 hän voitti alle 20-vuotiaiden maailmanmestaruuden 400 metrin aidoissa Kingstonissa ajalla 54,70. Hän voitti samana vuonna myös Yhdysvaltain nuorten mestaruuden ja NCAA-mestaruuden. Hän osallistui 2004 Ateenan olympialaisiin, mutta karsiutui välierissä ajallaan 54,32. Vuonna 2005 Demus voitti maansa mestaruuden ja MM-hopeaa Helsingin MM-kisoissa ajalla 53,27. Kauden lopussa IAAF:n yleisurheilufinaalissa hän juoksi ensimmäiseksi. Hän voitti maansa mestaruuden ja IAAF:n yleisurheilufinaalin myös vuonna 2006. Saman vuoden yleisurheilun maailmancupissa hän oli toinen.
Demus voitti Yhdysvaltojen-mestaruuden 2009. Berliinin MM-kilpailuissa hän sai hopeaa ajalla 52,96. 4 × 400 metrin viestissä hän juoksi kolmannen osuuden Yhdysvaltojen voittaessa maailmanmestaruuden ajalla 3.17,83. Hän voitti kotimaansa mestaruuden jälleen 2011. Daegun MM-kilpailuissa 2011 Demus voitti maailmanmestaruuden 400 metrin aitajuoksussa Yhdysvaltain ennätyksellä ja kautta aikain kolmanneksi parhaalla ajalla 52,47.
Demus voitti 400 metrin aitajuoksun Yhdysvaltojen olympiakarsinnoissa 2012. Lontoon olympialaisissa hän sijoittui alun perin hopealle, mutta nousi lopulta vuonna 2023 kultamitalistiksi kun alkuperäinen voittaja Natalja Antjuh hylättiin dopingin takia. Moskovan maailmanmestaruuskilpailuissa 2013 Demus saavutti pronssia 400 metrin aitajuoksussa ajalla 54,27.
Henkilökohtaiset ennätykset

100 metrin juoksu: 11,61 (2013)
200 metrin juoksu: 23,35 (2008)
400 metrin juoksu: 51,09 (2010)
800 metrin juoksu: 2.07,49 (2012)
100 metrin aitajuoksu: 12,96 (2011)
400 metrin aitajuoksu: 52,47 (2011)
Leighton Baines

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Leighton John Baines
Syntymäaika: 11. joulukuuta 1984 (ikä 39)
Syntymäpaikka: Kirkby, Englanti
Pelipaikka: laitapuolustaja
Pituus: 170 cm
Lempinimi: Le (suom. poika)
Junioriseurat
2001–2002: Wigan Athletic
Seurat
| Vuodet | Seura | O | (M) |
| 2002–2007 | Wigan Athletic | 144 | (4) |
| 2007–2020 | Everton | 348 | (29) |
Maajoukkue
| 2004–2007 | Englanti U21 | 16 | (1) |
| 2010–2015 | Englanti | 30 | (1) |
 Seurajoukkueuran tilastot kattavat vain kansalliset sarjat, päivitetty 6. marraskuuta 2021.  Maajoukkueuran tilastot päivitetty 6. marraskuuta 2021.
Leighton John Baines (s. 11. joulukuuta 1984 Kirkby) on englantilainen jalkapalloilija. Hän edusti viisi kautta Wigan Athleticia ja 13 kautta Evertonia. Hän pelasi Englannin maajoukkueessa 30 maaottelua ja kuului maajoukkueen miehistöön kahdessa arvoturnauksessa.
Vasenjalkaisen Bainesin pelipaikka oli vasen puolustaja.
Seurajoukkueura

Baines pelasi vuosina 2001–2007 Wiganissa, joka vuonna 2005 nousi Valioliigaan. Hän siirtyi kesällä 2007 Evertoniin, jota hän edusti Valioliigassa 13 kauden ajan. Hän pelasi Valioliigassa kaikkiaan 420 ottelua ja teki niissä 32 maalia. Hän ylsi viiteen maaliin kausina 2010–2011, 2012–2013 ja 2013–2014 sekä neljään maalin kaudella 2011–2012. Hän teki kaksi maalia yhdessä ottelussa tammikuussa 2013 West Bromwichia ja syyskuussa 2013 West Hamia vastaan.
Baines oli kaudella 2012–2013 Valioliigassa ainoa pelaaja, joka pelasi jokaisessa ottelussa täydet minuutit. Hänet valittiin kauden päätteeksi myös sarjan tähdistöjoukkueeseen. Kahdella viimeisellä kaudellaan hän pelasi kummallakin enää alle kymmenen liigaottelua.
Manchester United teki elokuussa 2013 tarjouksen sekä Bainesista että hänen joukkuetoveristaan, keskikenttäpelaaja Marouane Fellainista. Everton kuitenkin hylkäsi yhteensä 28 miljoonan punnan tarjouksen "loukkaavana ja pilkallisena". Tarjousten takana oli Unitedin uusi manageri David Moyes, joka siirtyi seuraan kesällä juuri Evertonista. Baines pelasi Evertonissa kaikki kilpailut mukaan lukien 420 ottelua ja teki niissä 39 maalia. Maaleistaan hän teki Valioliigassa 29, FA Cupissa seitsemän, liigacupissa yhden, Eurooppa-liigassa yhden ja Eurooppa-liigan karsinnoissa yhden.
Maajoukkueura

Baines pelasi Englannin maajoukkueessa 30 ottelua vuosina 2010–2015 ja teki niissä yhden maalin, syyskuussa 2012 MM-karsintaottelussa Moldovaa vastaan. Hän kuului Englannin miehistöön EM-kilpailuissa 2012 mutta ei päässyt pelaamaan. MM-kilpailuissa 2014 hän pelasi täydet minuutit kahdessa ensimmäisessä alkulohko-ottelussa, jotka Englanti hävisi Italialle ja Uruguaylle.
Käytettävyyden arviointi etämenetelmin

Käytettävyyden arviointia etämenetelmien avulla suoritettaessa tapahtuma siirretään perinteisen käytettävyyslaboratorion ulkopuolelle erilaisten ohjelmien avulla. Tarkoituksena on arvioida esimerkiksi www-sivuston tai tietokoneohjelman toimintaa käyttäjäryhmän näkökulmasta.
Aika ennen etämenetelmiä

Aikaisemmin käytettävyyttä arvioitiin haastatteluiden avulla. Haastatteluissa on muutamia huonoja puolia, kuten ajan kulutus, mielipiteisiin vaikuttamisen mahdollisuus ja ne vaativat huomattavasti työtä. [Lister, 2001].
Nykyinen metodi tutkimuksen tekemiseen on suorittaa käytettävyystutkimuksia käytettävyyslaboratoriossa . Kuten haastattelututkimuksessakin, koehenkilöiden on tultava paikalle ja testien suorittajilta vaaditaan huomattavaa määrää työtä testien suorittamiseen ja niiden analysoimiseen. [Thompson et al., 2004].
Etätestaus menetelmänä

Etätestaus on menetelmänä hyvin samankaltainen kuin perinteinen käytettävyystestauskin. Koehenkilö istuu omalla koneellaan ja suorittaa valvojan antamia, ennalta laadittuja tehtäviä. Koehenkilön kuva, selaimen kuva ja kommunikaatioyhteys ovat pakollisia ominaisuuksia. Kuten perinteisissäkin käytettävyystestausmenetelmissä, myös koehenkilön äänen olisi hyvä välittyä testin valvojalle, jotta tämä kuulee koehenkilön ääneen ajattelun. Testitilanteesta saa myös kerättyä enemmän tietoa jos käytössä on jokin ohjelma, joka lähettää koehenkilön ohjelmassa tekemistä toiminnoista dataa suoraan valvojalle.